વેસ્ટ ઈન્ડિઝે ટીમમાં બે પરિવર્તન કર્યા હતા. ઈજાના કારણે પ્રથમ ટેસ્ટ ગુમાવનારા જેસન હોલ્ડરે પુનરાગમન કર્યું હતું. હોલ્ડર સ્પિનર કીમો પૌલના સ્થાને આવ્યો હતો જ્યારે શેમન લૂઈસના સ્થાને જોમેલ વારિકેનનો સમાવેશ કરવામાં આવ્યો હતો. જોકે, વેસ્ટ ઈન્ડિઝે અનુભવી ઝડપી બોલર કેમર રોચને ટીમમાં સ્થાન આપ્યું ન હતું. રોચ અંગત કારણોસર પ્રથમ ટેસ્ટમાં રમી શક્યો ન હતો. જ્યારે ભારતે ઝડપી બોલર શાર્દૂલ ઠાકુરને ટેસ્ટ ક્રિકેટમાં પદાર્પણ કરવાની તક આપી હતી અને શાર્દૂલ ભારત માટે ટેસ્ટ રમનારો 294મો ખેલાડી બન્યો હતો. જોકે, ઈજાના કારણે તેને મેદાનની બહાર થવું પડ્યું હતું અને તે ફક્ત 10 બોલ જ ફેંકી શક્યો હતો.